Junie | 2019 | Geloof droom skryf
Archive | Junie 2019
Nihan ouma se hart is so seer!
My ouma hart breek elke keer van voor af as ek hierdie fotos sien.
Maandag middag kry ek 'n sms van my oudste seun uit Pretoria. Sy 5 jarige seuntjie wat saam met die ander ouma gaan kuier het op skoondogter se sussie se plot is deur hulle hond in die gesig gebyt. Die foto saam met dit laat my hart terselfdertyd gaan staan maar ook besef dit kon erger gewees het.
Maar Here ek bid dan elke dag spesiale engele om ons geliefdes en veral om ons wilde seuntjie…. maar dit is juis hoekom die skade so min is! Dankie Heer! U is getrou!
Ek besef dit kon erger wees want dis 'n massiewe hond, kruising tussen wolfhond en pitbull en ek sê dankie maar ek huil oor my ou dingetjie se skok en seer en ouma is ver.
Tussen die hartseer deur moet ons giggel ook. My dogter en skoonseun vat vir hom eetgoed en vra hoekom het die hond jou gebyt, en hy antwoord "Hy was seker honger". Toe hulle by die huis kom na die hospitaal gee hy hulle eie twee worsies een kyk en sê vir sy pa: "Vandag moet met Leila en Brutus net f@koff" Pa het maar hierdie keer nie geraas nie!